OpenLLM-France/wikimedia huggingface dataset:
# Ughelli

Ughelli és una ciutat situada a Urhobolàndia, a l'Estat del Delta, al sud de Nigèria. Té un rei tradicional (que té el títol d'Ovie) i els indígenes d'Ughelli celebren un festival anual que es diu Omanuku. Segons el cens del 1991, ughelli tenia 54.206 habitants i el 2007 tenia una població estimada de 82.994 habitants.

## Geografia, economia, educació i religió

Per Ughelli hi passa la carretera que va de Port Harcourt a Benin City, passant per Warri, ciutat de la que està a 35 km.
La ciutat era un centre agrícola, però en l'actualitat ha esdevingut un centre industrial. La Shell hi té un camp de petroli a prop. Hi ha una fàbrica important de botelles de la marca Frigoglass.
Les escoles més importants de la ciutat són la Anglican Girls Grammar School and St. Theresa's College, el Government College, la Lulu Secondary School, la Kogbodi International School i la Noble Crest Secondary School.

## Referències

* ↑ Ughelli, Nigeria. Latitude, longitude, population.
* ↑ Frederic Will. A Southern Nigerian Community: Case Study Ughelli. Cambridge Scholars Publishing, 19 agost 2013, p. 10–. ISBN 978-1-4438-5211-1.
* ↑ Ughelli North. Local Government Area in Nigeria.
* ↑ Ughelli South. Local Government Area in Nigeria.
* ↑ «35 km - Distance from Warri to Ughelli». distancesfrom.com. [Consulta: 10 juliol 2014].
# Fra Hugó

Fra Hugó va ser un poeta que va morir el segle xiv.
És esmentat a l'últim vers del poema Guays e jausents xanti per fin'amor del Cançoneret de Ripoll, que no vol dir que necessàriament que en fos l'autor. És una cançó de trobadors del gènere de la dansa, diferent al de la balada.
El poema és una cançó adreçada a "mi-dons santa Maria", del mateix estil que si s'adrecés a una dama. S'hi observa una combinació feliç d'hendecasíl·labs abm vesos de 5 i 7 síl·labes, amb entrada de quatre i tres airoses cobles de 12 versos cadascuna, que són les combinades, i una tornada també de quatre.
    Guays e jausents xanti per finamor,
    car e xausit jent e plasent aymía,
    bela ses... mi dons santa Maria
    Acuy de cor mi ren per servidor.

## Referències

* ↑ «Fra Hugó». Gran Enciclopèdia Catalana. Barcelona: Grup Enciclopèdia Catalana.
* ↑ María del Carmen Gómez Muntané. El Llibre Vermell de Montserrat: cants i dances s. XIV. Amelia Romero, Editora, març 2000, p. 38. ISBN 978-84-8255-041-1.
* ↑ Jaime Massó Torrents. Repertori de l'antiga literatura catalana. Editorial Alpha, 1932, p. 300.
* ↑ Lola Badia. Poesia catalana del s. XIV: edició i estudi del Cançoneret de Ripoll. Quaderns Crema, 1983, p. 231. ISBN 978-84-85704-15-6.
# UCI Oceania Tour 2020

L'UCI Oceania Tour 2020 és la setzena edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per quatre proves, organitzades entre el gener i febrer de 2020 a Oceania.

## Calendari de les proves
### Gener

| Data | Cursa | País | Cat. | Vencedor | Equip |
| 15-19 | New Zealand Cycle Classic | Nova Zelanda | 2.2 | Rylee Field | Team BridgeLane |
| 25 | Gravel and Tar Classic | Nova Zelanda | 1.2 | Hayden McCormick | Black Spoke Pro Cycling Academy |
| 30 | Race Torquay | Austràlia | 1.1 | Sam Bennett | Deceuninck-Quick Step |

### Febrer

| Data | Cursa | País | Cat. | Vencedor | Equip |
| 5-9 | Herald Sun Tour | Austràlia | 2.1 | Jai Hindley | Team Sunweb |

## Classificacions

* Nota: classificacions definitives a 10 de novembre.
| Classificació individual Està formada per tots els ciclistes que han sumat punts. Poden pertànyer tant a equips amateurs com a equips professionals, inclosos UCI WorldTeams. # Ciclista Equip Punts 1 Richie PorteTrek-Segafredo1.733 2 Jai HindleyTeam Sunweb1.155 3 George BennettTeam Jumbo-Visma1.100 4 Michael MatthewsTeam Sunweb1.022 5 Caleb EwanLotto-Soudal971 6 Rohan DennisIneos Grenadiers550 7 Dion SmithMitchelton-Scott491 8 Jack HaigMitchelton-Scott435 9 Simon ClarkeEF Pro Cycling308 10 Damien HowsonMitchelton-Scott294 * : Ciclista menor de 23 anys | Classificació per equips Es calcula amb la suma dels punts obtinguts pels 8 millors ciclistes de cada equip (excepte els WorldTeams) a la classificació individual. La classificació sols inclou equips registrats al continent. # Equip Punts 1 St George Continental Cycling Team420 2 BridgeLane315 3 Black Spoke Pro Cycling Academy272 4 Nero Continental59 5 ARA Pro Racing Sunshine Coast31 6 Oliver's Real Food Racing5 7 EuroCyclingTrips-CMI Pro Cycling3 |
| Classificació per països Es calcula en funció del total dels deu primers ciclistes de cada país. # País Punts 1 Austràlia6.468 2 Nova Zelanda2.178 | Classificació per països sub-23 Es calcula segons els punts dels vuit millors ciclistes menors de 23 anys de cada país. # País Punts 1 Austràlia695 2 Nova Zelanda149 |

## Referències

* ↑ «UCI Oceania Tour 2020 Elite».
* ↑ «UCI Oceania Tour 2020 U23».

## Enllaços externs

* Web oficial Arxivat 2008-07-06 a Wayback Machine.
* Calendari de l'UCI Oceania Tour
# Resolució 716 del Consell de Seguretat de les Nacions Unides

La Resolució 716 del Consell de Seguretat de les Nacions Unides fou adoptada per unanimitat l'11 d'octubre de 1991. El Consell va reafirmar la seva posició sobre Xipre, recentment en la seva Resolució 649 (1990) relativa a l'establiment d'un moviment independent, no alineat, federació bicomunal sense unió amb un altre país. Demana a les parts implicades que s'adhereixin plenament als principis esmentats anteriorment, demanant la seva cooperació amb el Secretari General i assenyalant la seva intenció de reprendre les negociacions el novembre de 1991 per completar un acord marc general. La millor manera de fer-ho, va considerar el Consell, era considerar una reunió internacional d'alt nivell presidida pel secretari general en què juntament amb els líders de les dues comunitats de Xipre, hi participarien Grècia i Turquia.
La resolució va acabar demanant al Secretari General que informés si s'havia avançat suficient per convocar la reunió d'alt nivell i per transmetre el desenvolupament del "Conjunt d'idees". El desembre de 1991, els esforços per a una solució havien fracassat, i el secretari general Javier Pérez de Cuéllar va reiterar que la sobirania de Xipre serà igual de compartida però indivisible i que la solució es basarà en un "acord constitucional" negociat en una plataforma igual i aprovada a través de referèndums separats.

## Referències

* ↑ Tocci, Nathalie. EU accession dynamics and conflict resolution: catalysing peace or consolidating partition in Cyprus?. Ashgate Publishing, Ltd., 2004, p. 67. ISBN 978-0-7546-4310-4.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)
* Conflicte de Xipre

## Enllaços externs

* PDF Text de la Resolució a UN.org
# Mena (cràter)

Mena és un cràter d'impacte en el planeta Mercuri de 15 km de diàmetre. Porta el nom del poeta espanyol Juan de Mena (1411-1456), i el seu nom va ser aprovat per la Unió Astronòmica Internacional el 1976.

## Referències

* ↑ «Mena». Gazetteer of Planetary Nomenclature. United States Geological Survey, 11-10-2016. [Consulta: 14 juny 2017].

## Vegeu també

* Llista de cràters de Mercuri
# Selecció intrasexual

La selecció intrasexual és un procés evolutiu explicat per Charles Darwin dins la selecció sexual en el qual els individus d'un mateix sexe (generalment mascles) competeixen per l'accés a la còpula.
A través d'aquest mecanisme s'aconsegueix que els individus més forts es reprodueixin i conseqüentment tinguin una descendència més forta. Un exemple d'aquest mecanisme seria el cérvol comú que ha desenvolupat unes banyes robustes.

## Referències

* ↑ Krukonis 2008, p. 185

## Bibliografia

* Krukonis, Greg. Evolution for Dummies (en anglès). John Wiley & Sons, 2008. ISBN 978-0-470-11773-6.
# Verkhóvie

«Verkhóvie» té aquests significats:
* Verkhóvie (Leningrad), localitat de l'óblast de Leningrad, a Rússia
* Verkhóvie (Oriol), localitat de l'óblast d'Oriol, a Rússia
# Resolució 71 del Consell de Seguretat de les Nacions Unides

La Resolució 71 del Consell de Seguretat de les Nacions Unides, aprovada el 27 de juliol de 1949, li preguntava a l'Assemblea General sota quines condicions Liechtenstein podia convertir-se en membre de l'Estatut de la Cort Internacional de Justícia. El Consell va determinar que si Liechtenstein acceptava les provisions de l'Estatut, acceptaria totes les obligacions d'un membre de les Nacions Unides sota el article 94 de la Carta, comprometre's a contribuir amb les despeses de la Cort i si el govern nacional ratificava l'Estatut, Liechtenstein podia formar part de l'Estatut de la Cort Internacional de Justícia.
La resolució va ser aprovada amb 9 vots a favor i cap en contra; l'RSS d'Ucraïna i la Unió Soviètica es van abstenir de votar.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1953)

## Enllaços externs

* PDF Text de la Resolució a UN.org
# Nicholas Latifi

Nicholas Daniel Latifi és un pilot canadenc de Fórmula 1. Des del 2020, competeix amb l'escuderia Williams.

## Resultats

| Temporada | Series | Equip | Curses | Victòries | Poles | Voltes ràpides | Podis | Punts | Posició final |
| 2012 | Campionat d'Itàlia de Fórmula 3 | BVM | 24 | 1 | 0 | 0 | 4 | 117 | 7è |
| 2013 | Campionat Europeu de Fórmula 3 de la FIA | Carlin | 30 | 0 | 0 | 0 | 0 | 45 | 15è |
| 2013 | Fórmula 3 Britànica | Carlin | 11 | 0 | 2 | 1 | 1 | 97 | 5è |
| 2013 | Masters de Fórmula 3 | Carlin | 1 | 0 | 0 | 0 | 0 | 0 | 7è |
| 2014 | Campionat Europeu de Fórmula 3 de la FIA | Prema Powerteam | 30 | 0 | 0 | 0 | 1 | 128 | 10è |
| 2014 | Porsche Carrera Cup | Redline Racing | 2 | 0 | 0 | 0 | 0 | 14 | 23è |
| 2014 | Fórmula Renault 3.5 | Tech 1 Racing | 6 | 0 | 0 | 0 | 1 | 20 | 20è |
| 2014 | GP2 Series | Hilmer Motorsport | 2 | 0 | 0 | 0 | 0 | 0 | 32è |
| 2014 | Gran Premi de Macau | Prema Powerteam | 1 | 0 | 0 | 0 | 0 | N/A | 5è |
| 2015 | Fórmula Renault 3.5 | Arden Motorsport | 17 | 0 | 0 | 1 | 0 | 55 | 11è |
| 2015 | Porsche Carrera Cup | Redline Racing | 8 | 0 | 0 | 0 | 1 | 72 | 11è |
| 2015 | GP2 Series | MP Motorsport | 8 | 0 | 0 | 0 | 1 | 72 | 11è |
| 2016 | GP2 Series | DAMS | 22 | 0 | 0 | 0 | 1 | 23 | 16è |
| 2016 | Fórmula 1 | Renault | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2017 | FIA Fórmula 2 | DAMS | 21 | 1 | 0 | 4 | 9 | 178 | 5è |
| 2017 | Fórmula 1 | Renault | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2018 | FIA Fórmula 2 | DAMS | 24 | 1 | 0 | 2 | 3 | 91 | 5è |
| 2018 | Fórmula 1 | Force India | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2019 | FIA Fórmula 2 | DAMS | 22 | 4 | 0 | 4 | 8 | 214 | 2n |
| 2019 | Fórmula 1 | Williams | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| Font: ||||||||||

## Referències

* ↑ Mohammed, Hamad «Nicholas Latifi sustituirá a Kubica en Williams». El Mundo, 28-11-2019 [Consulta: 11 març 2020].
* ↑ «Nicholas Latifi». Driver Database. [Consulta: 11 març 2020].

## Enllaços externs

* Nicholas Latifi - Lloc web oficial
Equips i pilots que disputaran la Temporada 2022 de Fórmula 1 :
Red BullMercedesFerrariMcLaren-MercedesAlpine-Renault
1. Max Verstappen
11. Sergio Pérez
44. Lewis Hamilton
63. George Russell
16. Charles Leclerc
55. Carlos Sainz
3. Daniel Ricciardo
4. Lando Norris
14. Fernando Alonso
31. Esteban Ocon :
AlphaTauri-Red BullAston Martin-MercedesWilliams-MercedesAlfa Romeo-FerrariHaas-Ferrari
10. Pierre Gasly
22. Yuki Tsunoda
5. Sebastian Vettel
18. Lance Stroll
6. Nicholas Latifi
23. Alexander Albon
24. Guanyu Zhou
77. Valtteri Bottas
20. Kevin Magnussen
47. Mick Schumacher :
# Menemtrucho

Els menemtruchos van ser uns bitllets publicitaris sense valor monetari els primers dels quals van ser impresos a l'Argentina durant la presidència de Carlos Menem. El seu nom és la suma del cognom del mandatari més el mot "trucho", el qual, en l'argot riuplatenc, vol dir "fals, fraudulent.
La impressió del primer d'aquests menemtruchos, feta en paper moneda autèntic per la Casa de Moneda de la República Argentina (una societat de l'Estat) va ser un dels tants escàndols de l'administració menemista.
Armando Gostanián (el Gordo Gostanián, Gordo Boludo o Gordo Bolú, segons el malnomb amb el qual el va batejar Carlos Menem) responsable de la Casa de Moneda i qui va ordenar aquesta campanya, va ser investigat per malversació de cabals públics per la seva decisió, però finalment va ser sobreseït.
En eixir els primers menemtruchos, alguns argentins van aprofitar la seva excel·lent factura tècnica i van pagar algunes compres en Bolívia i Paraguai.

## Referències

* ↑ «Trucho». Diccionario de la lengua española. Real Academia Española (castellà).
* 1 2 Dellatorre, Raúl. «LA HERENCIA QUE DEJÓ GOSTANIAN EN LA CASA DE MONEDA: “No quedan ni las monedas del museo”» (en castellà). Página/12, 26-04-2000.
* ↑ «Boludo». Diccionario de la lengua española. Real Academia Española (castellà).
* ↑ «Viveza criolla» (en castellà). La Nación, 27-11-2001.
* 1 2 Calvo, Pablo. «Menem y la cábala del billete» (en castellà). Clarín, 08-01-2003. Arxivat de l'original el 2004-12-16. [Consulta: 25 maig 2010].
# Santalpur

Santalpur o Santalpur i Chadchat, fou un estat tributari protegit a l'agència de Palanpur. Limitava al nord amb Morwara i Suigam; a l'estat per Warahi i Radhanpur, i al sus i oest pel Rann de Kutch. La superfície era de 1.140 km² i tenia 60 km de llarg i 27 d'ample. La població era de 20.466 habitants el 1881. El territori era pla i obert i no tenia rius, però sí diverses llacunes. La major producció era la sal.
Estava governat per una nissaga jadeja rajput, el cap de la qual portava el títol de thakur de Santalpur o també thakur d'Adesar (d'aquest territori al proper principat de Cutch, a uns 25 km a l'oest. d'on procedien). Els seus dominis estaven fraccionats en diverses parts regides per prínceps. El 1904 fou declarat estat de tercera classe pels pobles de Ghadsai i Kalyanpur, a l'est de Santalpur, que tenien 557 i 107 habitants; per Ghadsai pagava tribut a Radhanpur. Kutch va conquerir l'estat vers 1500.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Resolució 329 del Consell de Seguretat de les Nacions Unides

La Resolució 329 del Consell de Seguretat de les Nacions Unides, aprovada per unanimitat el 10 de març de 1973, va recordar que es concedís a Zàmbia una prioritat després d'arriscar-se a fer malbé la seva economia per mantenir Resolució 327 contra Rhodèsia i va fer una crida a tots els estats a concedir informació immediata tècnica, assistència financera i material. El Consell va demanar al Secretari General de les Nacions Unides que coordini totes les agències de les Nacions Unides per ajudar a Zàmbia i va demanar al Consell Econòmic i Social de les Nacions Unides que examini la qüestió d'assistència econòmica a Zàmbia periòdicament.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Fletxa Valona 1949

La Fletxa Valona 1949 fou la 13a edició de la cursa ciclista Fletxa Valona. Es disputà el 13 d'abril de 1949, entre Charleroi i Lieja, sobre un recorregut de 231 kilòmetres. El vencedor fou el belga Rik van Steenbergen (Mercier-Hutchinson), que s'imposà a l'esprint als seus quatre companys d'escapada en l'arribada a Lieja. El també belga Edward Peeters (Garin-Wolber) i l'italià Fausto Coppi (Bianchi-Ursus) completaren el podi.

## Classificació final

| | Ciclista | Equip | Temps |
| 1 | Rik van Steenbergen (BEL) | Mercier-Hutchinson | 6h 20' 34" |
| 2 | Edward Peeters (BEL) | Garin-Wolber | m. t. |
| 3 | Fausto Coppi (ITA) | Bianchi-Ursus | m. t. |
| 4 | Pino Cerami (BEL) | Peugeot | m. t. |
| 5 | Marcel Demulder (BEL) | Alcyon-Dunlop | m. t. |
| 6 | Roger Gyselinck (BEL) | Groene Leeuw | + 41" |
| 7 | Louis Caput (FRA) | Olympia | + 3' 11" |
| 8 | Maurice Mollin (BEL) | Mercier-Hutchinson | + 3' 11" |
| 9 | Louison Bobet (FRA) | Stella-Dunlop | + 3' 11" |
| 10 | Joseph Verhaert (BEL) | Mercier-Hutchinson | + 3' 11" |

## Referències

* ↑ «La Flèche Wallonne 1949». cyclingfever.com. [Consulta: 18 abril 2015].
* ↑ «13a edizione La Fléche Wallonne (1949)». museociclismo.it. [Consulta: 18 abril 2015].
* ↑ «La Fleche Wallone». cyclebase.nl. [Consulta: 18 abril 2015].

## Enllaços externs

* Web oficial
# UTC+05:30

UTC+05:30 és una zona horària d'UTC amb 5 hores i mitja de retard de l'UTC. El seu codi DTG és E+, E* o E$^0$.

## Zones horàries

* Indian Standard Time (IST)
* Sri Lanka Standard Time (SLST)

## Franges
### Temps estàndard (l'any sencer)

* Índia
* Sri Lanka

## Geografia

UTC+05:30 és la zona horària nàutica que comprèn l'alta mar de 82,5° E de longitud.

## Enllaços externs

* Ciutats en UTC+05:30 actualment
# Resolució 718 del Consell de Seguretat de les Nacions Unides

La Resolució 718 del Consell de Seguretat de les Nacions Unides, fou adoptada per unanimitat el 31 d'octubre de 1991 després de recordar les resolucions 668 (1990) i 717 (1991) i observant que a la Conferència de París es van signar un acord polític per partits a la situació a Cambodja, el Consell va autoritzar al Secretari General de les Nacions Unides a presentar un informe sobre les despeses de l'Autoritat Transitòria de les Nacions Unides a Cambodja (UNTAC) abans del seu establiment.
El Consell va donar la benvinguda a l'acord polític, pel qual els quatre partits van decidir crear "un sistema de democràcia liberal, sobre la base del pluralisme polític". Es va autoritzar al Secretari General a designar un representant especial per a Cambodja per actuar en nom seu, acollint amb beneplàcit la seva decisió d'enviar una missió d'enquesta al país per preparar plans per implementar el mandat acordat a la Conferència de París. La resolució també va demanar la cooperació del Consell Nacional Suprem de Cambodja i totes les parts amb la Missió sobre l'aplicació dels acords en l'assentament polític, i que totes les parts observin un alto el foc.
L'informe del Secretari General fou examinat a la Resolució 745.

## Referències

* ↑ Doyle, Michael W.; Johnstone, Ian; Orr, Robert Cameron Keeping the peace: multidimensional UN operations in Cambodia and El Salvador. Cambridge University Press, 1997, p. 90. ISBN 978-0-521-58837-9.
* ↑ Mayall, James. The New interventionism, 1991–1994: United Nations experience in Cambodia, former Yugoslavia, and Somalia. Cambridge University Press, 1996, p. 133. ISBN 978-0-521-55856-3.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)

## Enllaços externs

* PDF Text de la Resolució a UN.org
# Nicholas Hawksmoor

Nicholas Hawksmoor (1661 - 25 de març de 1736) va ser un arquitecte britànic.
Juntament amb John Vanbrugh i Christopher Wren va formar part del trio d'arquitectes del barroc anglès. Des de 1684 fins al 1700 treballa al costat del seu mestre, Christopher Wren, a projectes com l'Hospital de Chelsea, la Catedral de Saint Paul, Hampton Court o l'Hospital de Greenwich. Gràcies a les influències de Wren com a supervisor general, el modest Hawksmoor va ser nomenat oficial de treballs al Palau de Kensington i supervisor en cap dels treballs de Greenwich. El 1718, en ser rellevat Wren pel nou supervisor William Benson, Hawksmoor va ser privat del seva doble lloc de treball, ja que va passar a mans del germà de Benson.
Va començar llavors a treballar amb Sir John Vanbrugh, ajudant a la construcció del Palau de Blenheim per John Churchill. Hawksmoor va acabar l'obra després que Vanbrugh va discutir amb la duquessa i abandonés l'obra. També van treballar junts al Castell de Howard. No hi ha dubte que Hawksmoor aportar a Vanbrugh, arquitecte sense experiència, tot el bagatge professional après al costat de Wren.
El 1702, Hawksmoor va dissenyar una casa de camp barroca en Northamptonshire per Lord Lempster. És l'única casa de camp a la qual va treballar com a arquitecte en solitari. Potser afortunadament, l'obra no es va acabar de la forma que ell volia, ja que la simetria de les ales laterals i la columnata de l'entrada se semblaven molt a l'estil de John Vanbrugh; la casa tal qual es va acabar mostre les més pures innovacions del disseny de Hawksmoor.
L'arquitecte va concebre la idea d'una biblioteca rodona per a la càmera de Radcliffe però no va arribar a dissenyar el projecte. Sí que va dissenyar, l'edifici Clarendon a Oxford, l'All Souls College i sis noves esglésies a Londres. També va ser l'encarregat de dissenyar la façana oest de l'Abadia de Westminster i es va convertir al supervisor de l'abadia en morir Christopher Wren el 1723.
Al contrari que altres dels seus contemporanis, Hawksmoor mai va viatjar a Itàlia on podia haver-se influenciat de l'estil arquitectònic local. Va obtenir les seves idees de llibres de gravats que li recordaven els estils grecs i romans, però va ser un artista molt versàtil i tots els edificis que va dissenyar són diferents els uns dels altres.